b'\n_START_ARTICLE_\nBanesto\n_START_SECTION_\nNova estrat\xc3\xa8gia\n_START_PARAGRAPH_\nA partir de 1999 es va dedicar a potenciar el seu servei de compra i venda de valors per Internet, per la qual cosa va fer un acord amb Telef\xc3\xb2nica M\xc3\xb2bils, i va engegar la banca m\xc3\xb2bil a trav\xc3\xa9s de la xarxa. Ha arribat a un acord amb Pelayo M\xc3\xbatua d\'Assegurances per a la venda d\'assegurances a trav\xc3\xa9s de la xarxa. Amb Lycos Espanya ofereix serveis financers i de comer\xc3\xa7 electr\xc3\xb2nic. _NEWLINE_Ha obtingut el 1997 i 1998 premis de l\'Associaci\xc3\xb3 d\'Usuaris d\'Internet a la "Millor Empresa a incorporar Internet en el seu desenvolupament estrat\xc3\xa8gic".\n_START_SECTION_\nNou espai d\'acci\xc3\xb3 ciutadana\n_START_PARAGRAPH_\nL\'edifici del que havia estat la seu del Banco Espa\xc3\xb1ol de Cr\xc3\xa9dito a la c\xc3\xa8ntrica Pla\xc3\xa7a de Catalunya de Barcelona, que portava m\xc3\xa9s de cinc anys abandonat, va estar ocupat, segons la CGT, per mig miler d\'activistes barcelonins el 25 de setembre de 2010, m\xc3\xa9s els que segueixen entrant per a sumar-se a la protesta, com a s\xc3\xadmbol i per la seva situaci\xc3\xb3 estrat\xc3\xa8gica, a m\xc3\xa9s de la seva enorme superf\xc3\xadcie; per a preparar la vaga general a Espanya del 29 de setembre de 2010 i manifestar expressament el rebuig als grans accionistes i banquers, causants de l\'anomenada primera crisi de la d\xc3\xa8cada de 2010, segons els activistes. L\'edifici fou desallotjat la tarda del dia de la vaga general per efectius dels Mossos d\'Esquadra. El 5 de gener de 2011, el jutge que investigava el cas va decidir arxivar-lo davant la impossibilitat del Ministeri Fiscal i dels Mossos d\'Esquadra per identificar les persones f\xc3\xadsiques responsables de la comissi\xc3\xb3 del delicte.'